Villaconesko Andre Mariaren eliza

Villaconeseko Andre Maria eliza Gesaltza Añanako (Araba) parrokia eliza da. Ezaugarriak 1570. urtetik daude elizaren erregistroak baina uste da lehenagokoa dela eraikin original zaharrena. Barruan erretaula nagusia Mariaren misterioei dedikatua dago, 14 margolanekin . Beste erretaula nabarmen bat egon zen bertan 1999. urtera arte: Gesaltzako triptikoa, erretaula flandestar bat, Santa Godelivaren elezaharraren maisuari egotzia, 21. mendean Arabako Elizbarrutiko Arte Sakratuaren Museoan ikus daitekeena. Historia Gesaltza herriaren eta Gatz Haranaren punturik baxuenean dago kokatua eliza, San Bonifaz izenez ezagutzen diren gatza ekoizteko larrainen ondoan. Gatz Haranaren ustiaketan alderdi hau goragokoak baino berriagoa da eta 1990eko hamarkadan abandonatu zen, 2013. urtetik aurrera berreskuratzeari ekin zaion arren. Gesaltza Añanak beste parrokia bat zuen herriaren goialdean, San Kristobal izenekoa, baina 1813an Iberiar Penintsulako Gerran Espainiako indarrentzat ari zen Francisco Longa jeneral bizkaitarrak suntsiarazi zuen bertan kaserna eginda zuten frantziar napoleondarrak menderatzeko. Erreferentziak Kanpo estekak